o
Jeesus Parantaa ja Eheyttää: Sinä tarvitset pelastusta!
Tervetuloa Arkenin TV-ohjelmaan!
Minä olen Linda Bergling.
Olen yksi Arken-seurakunnan pastoreista Kungsängenissä.
Toivotan sinut tervetulleeksi tänne,
kauniille alueelle Mälar- järven läheisyyteen.
Kutsumme tätä suurkaupungin "keitaaksi".
Seurakunta sijaitsee aika lähellä Kungsängenin keskustaa.
Tukholman keskustasta on noin puolen tunnin matka.
Tänne pääsee nopeasti paikallisjunalla.
Seurakuntamme ottaa vastaan koko perheen:
sekä nuoret että vanhat.
Meillä on sekä koulu että päiväkoti, raamattukoulu,
eri työmuotoja seurakunnassa, lähetystyötä, yhdessäoloa...
Uskon, että viihtyisit täällä Arken-seurakunnassa.
Olemme tulleet tänne ympäri maailman,
monista eri maista: Ghanasta, Nigeriasta, Etiopiasta,
Espanjasta, Englannista...
Suurin osa tulee Pohjoismaista:
Islannista, Norjasta, Tanskasta ja Suomesta.
Monet tulevat eri puolilta Ruotsia.
Olemme kokoontuneet yhteen täällä Kungsängenissä
koska rakastamme Jeesusta
ja haluamme yhdessä palvella Häntä.
Minusta on hienoa tehdä se yhdessä.
Arken-seurakunnassa painottuu erityisesti toive, että
ihmiset saavat kohdata Jeesuksen henkilökohtaisesti.
Opimme tuntemaan Hänet syvällä, henkilökohtaisella tavalla,
seuraamme Häntä, rakastamme Häntä.
Meillä on henkilökohtainen yhteys Jumalaan.
Näin elämämme saa tarkoituksen.
Tänään puhun kanssasi pelastuksesta.
Muistan, kuinka joku sanoi minulle pienenä: "Sinun täytyy pelastua!"
Ajattelin:"Miten niin pelastua?!"
Ihmettelin, mistä hän oikein puhui.
En tiennyt, mistä pelastumisessa oli kyse.
Mutta kun ajattelen varhaista lapsuuttani,
tunsin jo pienenä,
että ihmiskunnassa oli tapahtunut jotain.
Jotain oli tapahtunut,
ja ihmiset olivat menettäneet kuolemattomuutensa.
Tiesin kuusi tai seitsemän vuotiaana,
että kuolema oli jotain luonnotonta.
Ihmiset olivat luotuja elämään ikuisesti.
Minussa oli tuo tieto.
Kukaan ei selittänyt minulle,
miksi ihmisten oli kuoltava.
Mikä oli elämän tarkoitus täällä maan päällä?
Mistä tulemme ja mitä tapahtuu, kun kuolemme?
Kukaan ei selittänyt tätä minulle.
10-12 vuotiaana elämässäni oli paljon ahdistusta.
Minulla oli paljon kysymyksiä, joihin en saanut vastausta.
Joskus metsässä kävellessäni tunsin Jonkun olevan läsnä.
Jonkinlaisen voiman.
Sanoin kerran jollekin: "Täytyy olla jotain -
ja se jokin rakastaa luontoa ja eläimiä."
Rakastin luontoa ja Jumalaa -
rakastin luontoa ja eläimiä,
mutta en tuntenut Jumalaa.
En tiennyt, kuka Jeesus oli tai kuinka Jumalan luokse tullaan.
En tiennyt eri uskontojen välisiä eroja.
En tiennyt, mikä oli kristinuskon ja islamin välinen ero
tai miten kristinusko erosi buddhismista ja hinduismista.
Vasta 24-vuotiaana
sain kohdata Jeesuksen henkilökohtaisena Pelastajanani.
Miksi oikeastaan tarvitsemme pelastusta?
Sana 'frälsning' merkitsee pelas- tusta (räddning, suom. huom.)
Mistä pelastumme ja mihin?
Täytyy ensin ajatella
onko ihmisiä varten olemassa alkuperäinen suunnitelma.
Olemmeko menettäneet jotain?
Täytyykö meidän löytää alkuperäinen suunnitelma?
Kaikesta tästä puhutaan Raamatussa.
Meidän kaikkien tulee tietää syntiinlankeemuksesta.
Siinä ihminen kadotti suhteensa Jumalaan.
Samalla ihminen kadotti elämän tarkoituksen.
Ihminen oli luotu elämään
rakkauteen perustuvassa yhteydessä Jumalaan.
Ihminen luotiin yhteyttä varten.
Jumala sanoi 1. Mooseksen kirjassa,
että ihminen oli luotu yhteyteen Hänen kanssaan
ja toisten ihmisten kanssa.
Jumala antoi heille myös tehtävän.
Yhdessä miehen ja naisen tuli hoitaa maata
ja hallita maata.
Mies ja nainen pitäisivät huolta maasta ja eläimistä.
Heidän tuli olla 'tilanhoitajia' yhdessä Jumalan kanssa.
Ihmisen ei ollut tarkoitus kuolla koskaan,
vaan elää ikuisesti
ja syödä Elämän puusta.
Syntiinlankeemuksessa ihmisen henki kuoli.
Ihmisen henki on paikka, jossa meillä on yhteys Jumalaan,
koska Jumala on Henki.
Hengellisesti kuollut merkitsee eroa Jumalasta.
Tämän maailman yhteys Jumalaan on rikkoutunut.
Kaikki uskonnot -
kunnioitan muihin uskontoihin kuuluvia ihmisiä -
Kaikissa uskonnoissa on kyse
ihmisen epätoivoisesta kaipauksesta Jumalan puoleen.
"Tahdon takaisin Jumalan luokse!" huutavat kaikki uskonnot.
He paastoavat, rukoilevat ja tekevät hyviä tekoja.
He auttavat köyhiä ja tekevät mitä vain
saavuttaakseen Jumalan.
1. Mooseksen kirjassa sanotaan, että tie paratiisiin on suljettu.
Paratiisin porttien ulkopuolella ovat enkelit
paljastettuine miekkoineen.
Ihminen ei itse voi saavuttaa Jumalaa,
koska on erossa Jumalasta.
Jumalan täytyi tehdä jotain,
jotta ihminen saisi yhteyden takaisin.
1. Mooseksen kirjassa voimme nähdä Jumalan suunitelman.
Hän sanoi: "Naisen siemen polkee rikki käärmeen pään."
Saatana on pahuuden henkilöitymä.
Saatana petti ihmisen.
Ihminen joutui pimeyden valtaan,
ja saatanan valtakuntaan.
Luonto joutui pimeyden valtakuntaan.
Siksi näemme tänä päivänä
kuinka luonto huokaa tuskissaan.
Voisimme kutsua synnytyskivuiksi sitä mitä maailmassa tapahtuu:
luonnon saastuminen,
jonka ihmisen pahuus on saanut aikaan.
Ihmisen synti, rakkaudettomuus,
laiminlyönti ja vastuuttomuus
Koko luomakunta on synnytyskivuissa
mutta on myös toivo.
Roomalaiskirjeessä sanotaan, että luonto aplodeeraa
ja iloitsee
nähdessään Jumalan lasten kirkkauden.
Silloin luonto ymmärtää, että tulee päivä,
jolloin kaikki syntyy uudesti.
Syntyy uusi taivas ja uusi maa.
Jumalalla oli suunnitelma.
Hän voittaisi saatanan.
Hän voittaisi pimeyden ja lunastaisi ihmiset takaisin
jotta ihmiset saisivat takaisin rakkausyhteyden.
Jumala suunnitteli itse tulevansa ihmiseksi.
Jumala tuli maan päälle ihmisenä Jeesuksessa Kristuksessa
täydellisenä ihmisenä.
Kaikki ihmiset syntyvät ensimmäisessä Aatamissa.
Aatamissa, joka erosi Jumalasta;
Aatami menetti yhteyden Jumalaan
Me kaikki polveudumme ensimmäisestä Aatamista.
Aatamissa me kaikki synnymme eroon Jumalasta
ja kuolemme erossa Jumalasta.
Sitä kutsutaan syntiin- lankeemuksen seurauksiksi.
Ei Jumala aiheuta sairastumisia tai sotia maailmassa,
vaan synnin seuraukset.
Tämä on seurausta Jumalasta eroon joutumisesta.
Jumala rakastaa ihmisiä,
ja Jumala kaipaa saada jälleen yhteyden ihmisiin.
Jumala haluaa saada syvän yhteyden ihmisiin,
että Hänen täydellinen suunnitelmansa
toteutuu elämässämme.
Siksi Jumala lähetti ainoan Poikansa
Jeesuksen kautta Hän avasi tien takaisin
täyteen yhteyteen.
Sinä ja minä voimme jättää ensimmäisen Aatamin
ja liittyä toiseen Aatamiin, Jeesukseen Kristukseen.
Me kaikki saamme pelastustarjouksen.
Saamme siis toivottaa Jeesuksen tervetulleeksi elämäämme
henkilökohtaisena Pelastajanamme.
ja sanomme "kyllä" Jumalan pelastussuunnitelmalle.
Jumala on avannut taivaan Jeesuksessa Kristuksessa.
Raamattu sanoo, että ainoa tie Jumalan luokse
on se tie, jonka Jumala on itse avannut
oman Poikansa kautta.
Ei ole muita teitä.
Ei ole mitään muuta tietä.
Vaikka yrittäisimme sataa eri tietä, kaikki ovat suljettuja;
Jumala on avannut yhden ainoan tien.
Jeesus sanoo: "Minä olen tie, totuus ja elämä".
Saat kuulla todistuksia ihmisiltä,
jotka ovat ottaneet Jeesuksen vastaan
henkilökohtaisena Pelastajanaan.
Nimi:Lasse Peterson Ikä:38
Perhe: Vaimo ja kolme lasta Toimenkuva: Nuorisopastori
Pelastumiseni tapahtui lyhyesti sanottuna näin:
En todellakaan ollut uskova
eikä ympärilläni ollut uskovia- lukuunottamatta ehkä äidin äitiä-
Minulla ei ole uskovaa taustaa.
Itse olin melkein aggressiivinen ateisti;
mielestäni kristinusko oli huijausta.
Minulla oli ystävä,
ja mielestäni hänen käyttäytymisensä muuttui.
Tulin epäluuloiseksi,
ja kysyin eräänä iltana:
"Onko sinusta tullut uskova vai mitä tämä oikein on?"
En tiedä, miten saatoin ymmärtää sen.
Hän vastasi ujosti: "No joo..."
Minä olin tosi kiihtynyt -
Tapasimme vielä yhden kaverin
ja tiesin hänen 'huijanneen' kaveriani.
Hänen vanhempansa olivat uskovia.
Hyökkäsin siinä selkeästi
ja väitin, että hän oli vetänyt kaveriani nenästä
Meillä oli kiivas keskustelu...
Minä olin se kiivas, kaverini oli kiltti -
Tunsin, kuinka ilmapiiri muuttui
huoneessa, jossa istuimme.
Aloin kysellä paljon
kaikista mahdollisista näkökulmista
todistaakseni ettei Jumalaa voinut olla olemassa
Huomasin: "Tässä huoneessa tapahtuu jotain."
Jokin suurempi oli läsnä.
Minun täytyi vaieta.
Ajattelin alkavani itkeä, jos yrittäisin puhua.
Sellainen rakkauden täyttämä läsnäolo tuli huoneeseen.
Olin täysin mykistynyt ja yllättynyt...
Siinä kaikki, mitä päässäni liikkui silloin.
Menin illalla kotiin.
Totesin vain, että Jumala on olemassa.
Katsoin ylös kirkkaalle tähtitaivaalle yöllä
Olin NIIN iloinen,
että Jumala ON olemassa.
Sain jonkunlaisen toivon siitä, että on jotain enemmän.
Tulin illalla kotiin ja ajattelin: "Jaha, mitäs minä nyt teen?"
"Olenko kristitty, vai?"
Otin Raamattuni esiin.
Olin konfirmoitu, joten minulla oli Raamattu
täysin käyttämättömänä kirjahyllyssä.
Avasin Raamatun ja aloin lukea.
En ymmärtänyt pätkääkään, mitä siinä sanottiin,
kunnes luin Jeesuksesta.
Siinä oli sellainen voima!
Sisälläni aaltoili.
Ajattelin: "Mitä tämä on?"
Selasin muutaman sivun lisää ja luin -
sama juttu tapahtui useita kertoja.
Ymmärsin, että minun täytyi vastata 'kyllä' tai 'ei'
- Jeesukselle.
Antaa koko elämäni.
Jeesus kutsui minua tuona iltana.
Ja...Olin niin tyhmä, että sanoin 'ei'.
Sanoin 'ei' Jeesukselle!
Kummallista...
Ajattelin, mitä kaikki kaverit sanoisivat.
En halunnut saarnata Jeesuksesta
Oli paljon tällaisia ajatuksia.
Olin myös tosi riippuvainen kavereiden mielipiteistä.
Avasin Raamatun, enkä uskaltanut vastata myöntävästi.
Vuodet vierivät,
ja tuo kaipaus pysyi minussa.
Kutsu pysyi voimassa;
kutsu koputteli sydäntäni tasaisin väliajoin.
Yritin vastustaa sitä, etsiä onnea omin neuvoin
ja selviytyä elämässä itse.
Yritin onnistua elämässäni mahdollisimman hyvin.
Mutta kaipaus vain vahvistui vahvistumistaan.
Sitten monissa asioissa kävi köpelösti.
Minun piti menestyä, rikastua
ja aloittaa oma yritys, mutta sitä ei koskaan tapahtunut.
Sen sijaan elämästäni tuli sotku.
Sanoin Jumalalle:"Anna elämäni olla tällainen sotku."
Tiesin, että Jumala on olemassa,
mutta en halunnut Hänen pelastavan minua tai sekaantuvan elämääni.
Halusin päättää asioista itse.
Elämä oli vaikeaa.
Sanoin Jumalalle: "Anna tämän jatkua,
muutoin en koskaan vastaa Sinulle myöntävästi."
Todellisuudessa kaipasin antautua, mutten uskaltanut.
Pitkän kamppailun jälkeen...
Tapasin kristittyjä, joille esitin paljon kysymyksiä
ja viivytin omaa päätöstäni.
Oikeastaan minä uskoin jo.
Eräänä iltana sitten olin yksin kotona ja sanoin:
"Jeesus, saat tehdä elämässäni mitä haluat.
Tule sydämeeni." Tai miten se menikään.
Joka tapauksessa Jeesus ymmärsi.
Sisimpääni tuli valtava rauha.
Se oli juuri niin hyvää kuin vain voi toivoa.
Ja vielä parempaa.
On vaikea löytää sanoja...
Sain rauhan ja ilon.
Kokemus ravisteli kaikkia alueita elämässäni.
Nyt 14 vuoden jälkeen
elämäni paranee paranemistaan.
Olen saanut oppia tuntemaan Jeesuksen persoonana.
Hän käänsi elämäni täysin ylösalaisin
ja asetti minut vakaalle perustalle.
Suhde Häneen on perusta.
Mitä ikinä ympärilläni tapahtuu
ja huolimatta siitä, miten asiat muuttuvat...
Voin kokea vaikeita asioita
mutta en kadota rauhaa täällä syvällä sisimmässä
- enkä kadota iloa.
En kadota yhteyttä Jeesukseen joka rakastaa minua.
Elämääni muutti eniten - ja sai minut kukoistamaan -
se, että tunsin olevani niin rakastettu.
Jeesus rakastaa minua.
Hän rakastaa myös sinua, joka katsot tätä.
Kaipaan, että monet ihmiset sanoisivat 'kyllä' Jeesukselle.
Hän on yksinkertaisesti suurenmoinen.
Nimi: Emma LIndqvist Ikä: 28
Perhe: Äiti ja isä, 2 veljeä ja 5 sisarusten lasta
Toimenkuva: Arken TV:n leikkaaja
Olen kasvanut uskovassa kodissa.
Voi sanoa, että kristinusko on ollut luonnollinen osa elämääni.
Vaikka olen kasvanut uskovassa kodissa,
en ole pelastunut automaattisesti.
Ei voi elää vanhempiensa uskon varassa
tai kenenkään toisen uskon varassa.
Jokaisen täytyy tehdä valinta
sanooko 'kyllä' vai 'ei' Jeesukselle.
Sen valinnan olen tehnyt.
Tein uskonvalinnan kahdeksan vuotiaana
perheleirillä.
Olin lasten kokouksessa,
ja siellä oli suuri Jeesus-hahmo.
Se oli puusta veistetty kuva Jeesuksesta.
Hahmolla oli reikä vyötärön kohdalla.
Saimme laittaa reikään paperilapun, jossa oli oma nimi.
Laitoimme paperilapun reikään merkkinä siitä,
että halusimme antaa elämämme Jeesukselle ja pelastua.
Minä tein sen ja pelastuin.
Se on ensimmäinen muistoni pelastumisestani.
Mietin kuitenkin paljon, olenko todella pelastunut.
11-vuotiaana olin nuorten kokouksessa.
Menin silloin eteen, kun he kysyivät
halusiko joku pelastua.
Halusin todella kokea pelastusvarmuuden.
Menin eteen,
ja siitä lähtien olen ollut varma pelastuksestani.
Tietenkin olen joskus epäillyt
mutta syvällä sisimmässäni olen tiennyt kuuluvani Jumalalle
ja tiennyt olevani pelastunut.
Minulle kristinusko on elämän tyyli;
vaellan Jumalan kanssa joka päivä.
On valtavan turvallista
tietää Jumalan rakastavan minua
ja voivan auttaa kaikessa.
Jumalalla on suunnitelma elämääni ja Hän ohjaa minua.
Toivon, että monet saavat kokea tämän.
Uskon, että Jumalalla on suunnitelma jokaisen elämään.
Hänen suunnitelmansa on parasta ihmiselle.
Kyse on valinnasta,
että annamme Jeesukselle mahdollisuuden.
Synti merkitsee eroa Jumalasta.
Ero Jumalasta on pahin mahdollinen tulevaisuus
ja se kestää ikuisesti
Raamattu sanoo, että synnin palkka on kuolema.
Kun Jumala tuli ihmiseksi, Hän kuoli meidän sijastamme.
Koko synnin rangaistus tuli Hänen päälleen.
Paholainen voitettiin.
Kun Jeesus nousi kuolleista, Hän valmisti tien
jokaiselle ihmiselle iankaikkiseen elämään.
Kun otamme Jeesuksen vastaan, emme koskaan kuole;
me elämme ikuisesti.
Jeesus voitti pimeyden, pelon, sairaudet, yksinäisyyden...
Jeesus sanoo:
"Varas ei tule muuta kuin varas- tamaan, tappamaan ja tuhoamaan;
Minä olen tullut, että teillä olisi elämä ja yltäkylläisyys."
On niin helppoa ottaa Jeesus vastaan Pelastajana.
Jeesus on tehnyt vaikean osuuden ja sinä saat tehdä helpon osuuden.
Ei voi uskoa, ennen kuin kuulee, miten hyvä Jumala on.
ja miten suurenmoinen suunnitelma Hänellä on elämäämme.
Kun minä otin Jeesuksen vastaan sanoin ainoastaan: "Kyllä,
Haluan, että tulet sydämeeni, Jeesus.
Otan sinut vastaan Pelastajanani."
On tärkeää pyytää Jeesus asumaan sydämeensä.
koska Jumala synnyttää silloin henkemme uudesti
ja yhdistymme Jumalaan.
Jumala muuttaa asumaan henkeemme;
Saamme syvän, kestävän ja ikuisen rakkausyhteyden Jumalaan.
Meistä tulee sellaisia kuin Jumala oli alusta alkaen ajatellut
ennen kuin synti ja pimeys tulivat tähän maailmaan
Voit rukoilla perässäni.
Voit lukea Roomalaiskirjeen luvusta 10, jakeesta 9:
"Sillä jos sinä tunnustat suullasi Jeesuksen Herraksi
ja uskot sydämessäsi,
että Jumala on Hänet kuolleista herättänyt,
niin sinä pelastut
sillä sydämen uskolla tullaan vanhurskaaksi,
ja suun tunnustuksella pelastutaan."
Voit sanoa perässäni näin,
kun osoitamme rukouksen Jeesukselle:
"Kiitos, Isä, että lähetit Jeesuksen Kristuksen
pelastaaksesi minut ikuisesta kuolemasta ja erosta;
tarkoitukselliseen elämään ja rakkausyhteyteen kanssasi.
Kiitos, että lähetit pelastuksen,
ja avasit oven oman sydämesi, Jeesuksen, kautta.
Nyt otan Sinut vastaan Pelastajanani.
Anna anteeksi kaikki syntini.
Tule sydämeeni asumaan, Jeesus.
Puhdista minut verelläsi
Synnytä minut uudesti
Kiitän Sinua, Jeesus,
siitä, että olen pelastunut.
Sinä vaikutat minussa nyt,
ja täytät minut Pyhällä Hengelläsi
ja Sinusta tulee todellinen elämässäni.
Tästä päivästä lähtien kuljen kanssasi päivittäin.
Olen saanut uuden elämän lahjaksi Sinulta.
Kiitos, Jeesus. Amen!"
Jumala siunatkoon sinua. Älä epäröi ottaa yhteyttä meihin.
Voimme rukoilla puolestasi ja antaa ohjeita
ja autamme sinua ensimmäisissä askelissasi
joita sinun tulee ottaa
koettuasi tämän suurenmoisen ihmeen:
Nyt olet pelastunut!
Jeesus on pelastanut sinut:
Sinun tarvitsi vain sanoa 'kyllä', ja Hän teki loput.
Käännös: Niina Paso
p. +358 45 113 6000 email: helsinki@arken.org
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A